Երեկ տեղի ունեցավ Վրաստանի նորընտիր վարչապետ Մամուկա Բախտաձեի առաջին պաշտոնական այցը եղբայրական Հայաստան։ Եվ արձանագրվեցին այն նույն կետերը, որոնք արձանագրվում են՝ սկսած Հայոս եւ Քարթլոս եղբայրների ժամանակներից։ Եվ ոչ մի հստակ, գործնականում լուծում պահանջող հայտարարություոն, ոչ մի խնդրի վերաբերյալ անկեղծ արձանագրում եւ դրա լուծմանն ուղղված հստակ հայտարարություն։ Բաղրամյան 26-ում Փաշինյան-Բախտաձե հանդիպումը նախատեսվածից մոտ մեկ ժամ երկար տեւեց։ Դրանից հետո Փաշինյանը լրագրողներին հայտարարեց, որ Հայաստանի եւ Վրաստանի հարաբերությունները փայլուն են, եւ մենք խնդիր ունենք մեր հարաբերությունների տնտեսական կոմպոնենտը համապատասխանեցնել մեր հարաբերությունների բովանդակային մակարդակին։